Постао је краљ Вестфалије 1807. Вестфалска краљевина је била краткоживућа вазална држава (1807—1813.), коју је створио Наполеон од држава северозападне Немачке. Главни град је био Касел. Жером се оженио Катарином од Виртемберга, са којом је имао сина Наполеона Жозефа Шарл Пола Бонапарту, који је познат по надимку "Принц Наполеон" или „Плон-Плон“. За време Наполеонове инвазије Русије командовао је једним корпусом француске војске од 70.000 војника. То је била војска из Вестфалије. Веома мало се њих вратило из Русије. Још пре битке код Лајпцига Жером је побегао 30. септембра из своје престолнице Казела, који су били напали руски козаци. Вратио се